Ira von Fürstenberg

Ira von Fürstenberg (egentlig Virginia Carolina Theresa Pancrazia Galdina Prinzessin zu Fürstenberg, født 18. april 1940 i Roma), prinsesse von Fürstenberg, er en europeisk filmskuespillerinne, smykkedesigner og sosietetskvinne.

Hun er datter av prins Tassilo Egon Maria Karl George Leo von Fürstenberg og hans første kone Clara Agnelli, som er en av Fiat-arvingene.

Prinsesse Ira skal ha vært en nær venn og angivelig elskerinne av fyrst Rainier III av Monaco i årene etter fyrstens kones død. Ira og Rainier var tremenninger; begge var oldebarn av lady Mary Victoria Hamilton, den skotsk-tyske hustruen til fyrst Albert I av Monaco.

Hun var første gang gift i 1955 i Venezia med prins Alfonso zu Hohenlohe-Langenburg (1924–2003). Hun var da 15 år, og brudgommen 31. De fikk to sønner, blant annet alpinisten Hubertus. De ble skilt i 1960. Deretter giftet hun seg med den brasilianske industrimannen Francisco Pignatari (1916–1977), men de ble skilt etter tre år.

Referanser

Eksterne lenker 
 
 
 
 

Tyske skuespillere
Italienske skuespillere
Smykkedesignere
Personer fra Roma